title: 2009/472/EF: Rådets afgørelse af 6. april 2009 om afslutning af konsultationsproceduren med Den Islamiske Republik Mauretanien i henhold til artikel 96 i AVS-EF-partnerskabsaftalen

text:
               19.6.2009

               DA

               Den Europæiske Unions Tidende

               L 156/26

      RÅDETS AFGØRELSE

   af 6. april 2009
   om afslutning af konsultationsproceduren med Den Islamiske Republik Mauretanien i henhold til artikel 96 i AVS-EF-partnerskabsaftalen
   (2009/472/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til AVS-EF-partnerskabsaftalen, der blev undertegnet i Cotonou den 23. juni 2000 (i det følgende benævnt »AVS-EF-aftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelsen af AVS-EF-aftalen (1), særlig artikel 3,
   under henvisning til forslag fra Kommissionen, og
   ud fra følgende betragtninger:

               (1)

               De væsentlige elementer, der er omhandlet i AVS-EF-aftalens artikel 9, er blevet tilsidesat.

               (2)

               I henhold til AVS-EF-aftalens artikel 96 blev der den 20. oktober 2008 indledt konsultationer med staterne i Afrika, Vestindien og Stillehavet (AVS) og Den Islamiske Republik Mauretanien, og repræsentanterne for den militærjunta, der er ved magten, har i den anledning hverken formuleret tilfredsstillende forslag eller tilsagn. På trods af en forlængelse af fristen med en måned, er der ikke fremkommet nye elementer —

         TRUFFET FØLGENDE AFGØRELSE:
   Artikel 1
   De konsultationer, der blev indledt med Den Islamiske Republik Mauretanien i henhold til artikel 96 i AVS-EF-aftalen, er afsluttet.
   Artikel 2
   De foranstaltninger, der er omhandlet i brevet i bilaget, vedtages som relevante foranstaltninger i henhold til AVS-EF-aftalens artikel 96, stk. 2, litra c).
   Artikel 3
   Denne afgørelse træder i kraft på dagen for vedtagelsen.
   Denne afgørelse udløber den 6. april 2011. Den tages op til fornyet overvejelse mindst hver sjette måned på grundlag af tilsynsbesøg, der gennemføres i fællesskab af formandskabet for Den Europæiske Union og Kommissionen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 6. april 2009.

            På Rådets vegne

         J. POSPÍŠIL

            Formand

      (1)  EFT L 317 af 15.12.2000, s. 376.

      BILAG
      Hr. General,
      Den Europæiske Union lægger stor vægt på de væsentlige elementer i artikel 9 i AVS-EF-partnerskabsaftalen, undertegnet i Cotonou den 23. juni 2000, (i det følgende benævnt AVS-EF-aftalen) om respekt for menneskerettighederne, de demokratiske principper og retsstatsprincippet, som AVS-EF-partnerskabet er baseret på.
      Efter det militære statskup den 6. august 2008 fordømte Den Europæiske Union derfor øjeblikkeligt kuppet og har gentagne gange appelleret til respekt for demokratiet og de lovlige institutioner, der blev oprettet i 2007. Under henvisning til artikel 96 i AVS-EF-aftalen og ud fra den opfattelse, at statskuppet udgør en alvorlig krænkelse af de væsentlige elementer, der er omhandlet i artikel 9 i den nævnte aftale, indledte Den Europæiske Union en dialog med de siddende magthavere, og den førte til indledning af konsultationer med henblik på at undersøge situationen og mulige konsensusløsninger med sigte på en hurtig tilbagevenden til den forfatningsmæssige orden.
      Efter det indledende konsultationsmøde, der fandt sted i Paris den 20. oktober 2008, har Den Europæiske Union ikke modtaget tilfredsstillende forslag fra den mauretanske part. Den Europæiske Union har i et ønske om åbenhed og dialog og i fuld erkendelse af den komplekse politiske situation i Mauretanien i første omgang foreslået, at konsultationerne forlænges med en måned og samtidigt ladet forstå, at et eventuelt tilfredsstillende løsningsforslag fra den mauretanske part ville åbne mulighed for afholdelse af et nyt konsultationsmøde. Den meddelte også AVS-staterne og den mauretanske part, at hvis der ikke fremkom nye elementer, ville konsultationerne blive afsluttet, og der ville blive vedtaget relevante foranstaltninger.
      I forbindelse med flere møder under Den Afrikanske Unions ledelse har Den Europæiske Union samt de fem internationale organisationer, som har dannet en international kontaktgruppe vedrørende Mauretanien, tydeligt identificeret de elementer, der er væsentlige med henblik på en politisk konsensusløsning på krisen.
      Den internationale kontaktgruppe holdt et nyt møde den 28. januar 2009, som var dagen før den effektive iværksættelse af de individuelle sanktioner, som Den Afrikanske Union har truffet beslutning om, og den 20. februar 2009, hvor den konstaterede, at der foreligger flere forslag til en løsning på krisen, bl.a. forslaget fra de siddende magthavere, som anses for at være utilstrækkeligt. Den internationale kontaktgruppe opfordrede de mauretanske parter til at indlede en bred national politisk dialog under ledelse af formanden for Den Afrikanske Union med henblik på en konsensusorienteret tilbagevenden til den forfatningsmæssige orden.

         Relevante ledsageforanstaltninger med henblik på en tilbagevenden til den forfatningsmæssige orden

      Den Europæiske Union har derfor besluttet at afslutte konsultationerne og i medfør af artikel 96, stk. 2, litra c), i AVS-EF-aftalen at træffe de nedenfor beskrevne relevante foranstaltninger. I betragtning af den nuværende utilfredsstillende situation og det faktum, at en stor del af samarbejdet allerede er suspenderet, tager foranstaltningerne sigte på en gradvis genåbning af samarbejdet som svar på følgende benchmarks på vejen mod en konsensusorienteret tilbagevenden til den forfatningsmæssige orden:

                  1)

                  Den nuværende situation og omgående foranstaltninger.

                  2)

                  Konsensusorienteret kriseløsning, der er i overensstemmelse med de væsentlige elementer, som det internationale samfund har foreslået, herunder navnlig etablering — på baggrund af en bred og åben politisk dialog — af vilkår, der gør det muligt at afholde et frit, gennemsigtigt og repræsentativt præsidentvalg, som tilrettelægges af troværdige institutioner under ledelse af en neutral regering.

                  3)

                  Faktuel og uigenkaldelig iværksættelse af ovennævnte kriseløsning.

                  4)

                  Mauretaniens fuldstændige tilbagevenden til den forfatningsmæssige orden. Denne situation foreligger, når en lovlig valgt statsleder er ved magten, og når forfatningen er i kraft og overholdes.

            1)   Den nuværende situation og omgående foranstaltninger
      Nedennævnte foranstaltninger vedtages. De foranstaltninger, som begrænser samarbejdet, berører hverken den humanitære bistand eller den direkte støtte til Mauretaniens befolkning og civilsamfund.
      Den politiske dialog i henhold til artikel 8 i AVS-EF-aftalen fortsættes med alle de mauretanske parter sideløbende med de passende foranstaltninger som er anført i artikel 2, stk. 5, i bilag VII til AVS-EF-aftalen. Denne dialog føres i samråd med Den Internationale Kontaktgruppe vedrørende Mauretanien og vil kunne intensiveres, når der accepteres en konsensusorienteret løsning på en tilbagevenden til den forfatningsmæssige orden.

                  A.

                  Gennemførelse af de igangværende projekter og det vejledende program under 10. EUF med de nedennævnte undtagelser og ændringer afhænger af en eventuel gradvis genoptagelse af samarbejdet på grundlag af de nedennævnte betingelser.

                  B.

                  Europa-Kommissionen forbeholder sig retten til med øjeblikkelig virkning selv at overtage funktionen som national EUF-anvisningsberettiget.

                  C.

                  I det omfang opfølgningen af udviklingen og de sektorpolitiske beslutninger, der iværksættes af de faktiske men ikke legitime magthavere, berører det stadigt eksisterende samarbejde, og i håbet om en eventuel genoptagelse af samarbejdet efter at der er fundet en løsning på krisen, der er acceptabel for det internationale samfund, vil Kommissionens tjenestegrene fortsætte med at deltage i en dialog, der gennemføres på det tekniske plan, om sektorpolitikkerne i Mauretanien. Det betyder imidlertid ikke, at en sådan dialog kan betragtes som en anerkendelse af lovligheden for de magthavere, der overtog magten ved statskuppet den 6. august 2008.

                  D.

                  Betalinger vedrørende igangværende kontrakter vil blive foretaget i overensstemmelse med de tilhørende finansieringsafgørelser. Dette vedrører bl.a. følgende projekter:

                              —

                              Vejforbindelser mellem Rosso og Boghé og mellem Kaedi og Gouaraye samt teknisk bistand til transportministeriet.

                              —

                              Projektet vedrørende arbejder i Adrar-oasen: deltagelsen i projektet nærmer sig sin afslutning.

                              —

                              Vandfacilitet: fortsættelse af tre igangværende kontrakter.

                              —

                              Energifacilitet: fortsættelse af de igangværende kontrakter.

                              —

                              Program til støtte for den nationale anvisningsberettigede: nødvendige foranstaltninger til afslutning af programmet.

                              —

                              Det regionale solenergiprogram: de igangværende kontrakter i Mauretanien fortsættes.

                              —

                              Program til støtte for civilsamfundet: fortsat gennemførelse af aktiviteter vedrørende regeringsførelse inden for rammerne af forslagsindkaldelser, der forvaltes direkte af Europa-Kommissionen.

                              —

                              Program til støtte for national vedligeholdelse af vejnettet: fortsættelse af kontrakter begrænset til igangværende kontraktforpligtelser.

                              —

                              Kontrakt vedrørende støtte under regionalområde B til retablering af oversvømmede områder ved Senegal-floden.

                              —

                              Støtte til lokalmyndigheder (uden for EUF): projekt til forbedring af kommunal vandforvaltning i Nouakchott og partnerskab vedrørende støtte til skolesystemet i Boustilla kommune.

                              —

                              Zazou-kloakeringsprojektet (uden for EUF, ngo-samfinansiering).

                  E.

                  Der vil kunne undertegnes nye kontrakter i henhold til finansieringsaftalerne for følgende programmer:

                              —

                              Iværksættelse af lokale indkaldelser af forslag på området »Ikke-statslige aktører og demokrati og menneskerettigheder« (uden for EUF). Indkaldelser af forslag til fordel for lokale myndigheder forbliver suspenderet.

                              —

                              Iværksættelse af projektet til støtte for forvaltning af migration finansieret med regionale AVS-midler under 9. EUF.

                              —

                              Iværksættelse af projektet »Støtte til flygtninges tilbagevenden« koordineret med og tilpasset Det Europæiske Fællesskabs Kontor for Humanitær Bistand (ECHO), hvis forholdene i Mauretanien muliggør dette, og de kontraktlige betingelser opfyldes.

                  F.

                  Der kan forberedes nye projekter på følgende områder:

                              —

                              Inden for rammerne af de foranstaltninger over for fødevarekrisen, der er foreslået i forbindelse med mobiliseringen af det regionale rammebeløb B under 10. EUF, kan der programmeres en målrettet intervention for befolkningen med et beløb på 2 080 000 EUR, der skal gennemføres af en international organisation og/eller en ngo, uden at aktiviteten omfatter direkte støtte til administrationen eller staten eller dens organer.

                              —

                              Programmering af det rammebeløb, der er afsat til Mauretanien under den nye »Fødevarefacilitet« og kontoen »Fødevaresikkerhed«, gennem projekter til støtte for landbruget, som kan gennemføres af internationale organisationer eller ngo′er.

                              —

                              Der var i det vejledende nationale program under 10. EUF afsat et vejledende beløb på 40 mio. EUR til budgetstøtte. Dette projekt kan først forberedes efter en fuldstændig tilbagevenden til den forfatningsmæssige orden som beskrevet i punkt 4, og kun hvis de generelle betingelser for støtteberettigelse, der gælder for iværksættelse af denne type program, er opfyldt.

                              —

                              Det vejledende beløb for dette program er reduceret til 25 mio. EUR. Ud af de 15 mio. EUR, der er afsat, holdes 10 mio. EUR i reserve til eventuel støtte for valg i forbindelse med en forfatningsmæssig løsning på krisen i overensstemmelse med det internationale samfunds krav. De resterende 5 mio. EUR vil blive reserveret med henblik på bl.a. eventuelle humanitære kriser som følge af den krise, der opstod i forbindelse med militærkuppet den 6. august 2008.

                              —

                              Støtteprogrammet til forvaltning af migrationsstrømme, som indgår i det vejledende nationale program og tegner sig for et beløb på 8 mio. EUR, forberedes undtagelsesvis inden en eventuel genoptagelse af samarbejdet på grundlag af mål og prioriteter, der skal fastlægges.

            2)   Den konsensusorienterede løsning, der accepteres
      Denne situation indebærer, at der opnås en effektiv aftale med de mauretanske parter, jf. punkt 2 i indledningen.

                  G.

                  Følgende projekter deblokeres:

                              —

                              Mineraludførselshavn i Nouadhibou: forhandling og underskrivelse af kontrakt om renovering af havn i det omfang de gældende bestemmelser og resultaterne af udbuddet muliggør dette. Fristen for dette projekt er den 31. december 2011 og kan ikke forlænges, og der er derfor en reel risiko for, at finansieringen af projektet ophører (45 mio. EUR). Kommissionen vil undersøge alle mulighederne for at mindske denne risiko, som øges med tiden.

                              —

                              Omprogrammering af et projekt vedrørende fjernelse af skibsvrag fra Nouadhibou havn efter overførsel, fra den 31. december 2008, til 10. EUF af STABEX-midler, der er afsat til dette formål (23 mio. EUR). Hvis statskuppet ikke havde fundet sted, skulle der have været undertegnet en kontrakt herom inden udgangen af 2008. Omprogrammeringsprocedurerne og forberedelsen af det nye projekt indledes omgående for hurtigst muligt at gå over til gennemførelsesfasen, når den politiske situation tillader det (den konsensusorienterede løsning, der accepteres).

                              —

                              Iværksættelse af ellers suspenderede lokale indkaldelser af tilbud til fordel for de lokale myndigheder.

            3)   Iværksættelse af kriseløsningen
      Denne situation indebærer en uigenkaldelig iværksættelse af kriseløsningen som beskrevet i punkt 3 i indledningen.

                  H.

                  Samarbejdet vil blive genoptaget. Dette kan omfatte:

                              —

                              eventuel støtte til og observation af nye valg

                              —

                              fortsættelse af iværksættelsen af programmet til støtte for retsvæsenet

                              —

                              iværksættelse af EU-programmet til styrkelse af lokale institutioner og den service, de yder

                              —

                              iværksættelse af alle de programmer og projekter, der er undertegnet eller planlagt under 8. og 9. EUF, men som der endnu ikke er indgået kontrakt om.

            4)   Fuldstændig tilbagevenden til den forfatningsmæssige orden

                  I.

                  En fuldstændig tilbagevenden til Mauretaniens forfatningsmæssige orden vil gøre det muligt at fjerne alle de ovennævnte restriktioner efter artikel 96, stk. 2, litra a), fjerde afsnit, i AVS-EF-aftalen. Det vil bl.a. gøre det muligt at iværksætte hele det vejledende program under 10. EUF (156 mio. EUR) under hensyntagen til eventuelle behov for at revidere dette program på grund af negative sociale, økonomiske og politiske konsekvenser af statskuppet den 6. august 2008.

         Opfølgning af de passende foranstaltninger

      Den Europæiske Union vil fortsat følge udviklingen i situationen i Mauretanien på nært hold og vil eventuelt kunne støtte gennemførelse af en politisk konsensusorienteret løsning på krisen, der tager udgangspunkt i de tidligere nævnte væsentlige elementer i overensstemmelse med det internationale samfunds krav. Med henblik herpå vil der blive organiseret regelmæssige opfølgende missioner.
      Den Europæiske Union forbeholder sig retten til gennemgå og revidere de ovennævnte foranstaltninger for at tage hensyn til en eventuel udvikling af situationen i Mauretanien.
      Med venlig hilsen

            På Kommissionens vegne

         José Manuel BARROSO

            På Rådets vegne

         J. POSPÍŠIL


title: 2006/635/Euratom: Kommissionens afgørelse af 4. april 2006 om indgåelse ved underskrift af en aftale mellem Det Europæiske Atomenergifællesskab (Euratom) og Ukraines ministerkabinet om samarbejde om brug af kerneenergi til fredelige formål

text:
               22.9.2006

               DA

               Den Europæiske Unions Tidende

               L 261/26

         KOMMISSIONENS AFGØRELSE
   af 4. april 2006
   om indgåelse ved underskrift af en aftale mellem Det Europæiske Atomenergifællesskab (Euratom) og Ukraines ministerkabinet om samarbejde om brug af kerneenergi til fredelige formål
   (2006/635/Euratom)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Atomenergifællesskab, særlig artikel 101,
   under henvisning til Rådets afgørelse af 24. september 2004 (1) om godkendelse af Kommissionens indgåelse af en aftale mellem Det Europæiske Atomenergifællesskab (Euratom) og Ukraines ministerkabinet om samarbejde om brug af kerneenergi til fredelige formål, og
   ud fra følgende betragtninger:

               (1)

               Aftalen mellem Det Europæiske Atomenergifællesskab (Euratom) og Ukraines ministerkabinet om samarbejde om brug af kerneenergi til fredelige formål bør indgås.

               (2)

               Kommissionen bør udpege en person med fuldmagt til at underskrive aftalen om samarbejde om brug af kerneenergi til fredelige formål på Det Europæiske Atomenergifællesskabs vegne —

         TRUFFET FØLGENDE AFGØRELSE:
   Artikel 1
   På Det Europæiske Atomenergifællesskabs vegne træffes der hermed afgørelse om at indgå aftalen om samarbejde om brug af kerneenergi til fredelige formål mellem Det Europæiske Atomenergifællesskab (Euratom) og Ukraines ministerkabinet.
   Teksten til aftalen er knyttet til denne afgørelse.
   Artikel 2
   Det kommissionsmedlem, der har energi som ansvarsområde, eller den person, dette medlem udpeger dertil, bemyndiges hermed til på Det Europæiske Atomenergifællesskabs vegne at undertegne aftalen om samarbejde om brug af kerneenergi til fredelige formål mellem Det Europæiske Atomenergifællesskab (Euratom) og Ukraines ministerkabinet.

      Udfærdiget i Bruxelles, den 4. april 2006.

            På Kommissionens vegne

         Andris PIEBALGS

            Medlem af Kommissionen

      (1)  Endnu ikke offentliggjort i EUT.


Avis juridique important

|

31987D0560

87/560/EØF: Kommissionens afgørelse af 17. juli 1987 om ændring af afgørelse 87/305/EØF vedrørende nedsættelse af et rådgivende udvalg til fremme af adgangen til deltagelse i offentlige aftaler

EF-Tidende nr. L 338 af 28/11/1987 s. 0037 - 0037 den finske specialudgave: kapitel 6 bind 2 s. 0172  den svenske specialudgave: kapitel 6 bind 2 s. 0172

*****  KOMMISSIONENS  AFGOERELSE  af 17. juli 1987  om aendring af afgoerelse 87/305/EOEF vedroerende nedsaettelse af et raadgivende udvalg til fremme af adgangen til deltagelse i offentlige aftaler  (87/560/EOEF)  KOMMISSIONEN FOR DE EUROPAEISKE FAELLESSKABER HAR-  under henvisning til Traktaten om Oprettelse af Det Europaeiske OEkonomiske Faellesskab, og  ud fra foelgende betragtninger:  Ved afgoerelse 87/305/EOEF (1) har Kommissionen nedsat et raadgivende udvalg til fremme af adgangen til deltagelse i offentlige aftaler, der har til opgave at bistaa denne ved vurderingen af de realiteter af oekonomisk, teknisk, juridisk og social art, der knytter sig til offentlige aftaler;  antallet af medlemmer af udvalget var oprindeligt i henhold til artikel 3 i ovennaevnte afgoerelse fastsat til hoejst 24;  det oprindeligt fastsatte medlemsantal har vist sig at vaere utilstraekkeligt til at muliggoere, at udvalget kan varetage sine opgaver, isaer vedroerende bedoemmelsen af offentlige aftalers sociale aspekt, effektivt, hvorfor dette antal maa foroeges -  TRUFFET FOELGENDE AFGOERELSE:  Artikel 1  Artikel 3 i afgoerelse 87/305/EOEF affattes saaledes:  »Udvalget bestaar af hoejst 25 medlemmer.«  Artikel 2  Denne afgoerelse har virkning fra den 17. juli 1987.  Udfaerdiget i Bruxelles, den 17. juli 1987.  Paa Kommissionens vegne  COCKFIELD  Naestformand  (1) EFT nr. L 152 af 12. 6. 1987, s. 32.


Vigtig juridisk meddelelse

|

52007BP0118(01)

1. Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Arbejdsmiljøagentur for regnskabsåret 2005 (C6-0392/2006 - 2006/2159(DEC))

EU-Tidende nr. 074 E af 20/03/2008 s. 0214 - 0215

		1.Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Arbejdsmiljøagentur for regnskabsåret 2005 (C6-0392/2006 — 2006/2159(DEC))Europa-Parlamentet,- der henviser til det endelige årsregnskab for Det Europæiske Arbejdsmiljøagentur for regnskabsåret 2005 [1],- der henviser til Revisionsrettens beretning om det endelige årsregnskab for Det Europæiske Arbejdsmiljøagentur for regnskabsåret 2005 med agenturets svar [2],- der henviser til Rådets henstilling af 27. februar 2007 (5711/2007 — C6-0080/2007),- der henviser til EF-traktaten, særlig artikel 276,- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [3], særlig artikel 185,- der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur [4], særlig artikel 14,- der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 [5], særlig artikel 94,- der henviser til forretningsordenens artikel 71 og bilag V,- der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A6-0105/2007),1. meddeler direktøren for Det Europæiske Arbejdsmiljøagentur decharge for gennemførelsen af agenturets budget for regnskabsåret 2005;2. fremsætter sine bemærkninger i nedenstående beslutning;3. pålægger sin formand at sende denne afgørelse og beslutningen, der udgør en integrerende del heraf, til direktøren for Det Europæiske Arbejdsmiljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).[1] EUT C 266 af 31.10.2006, s. 19.[2] EUT C 312 af 19.12.2006, s. 24.[3] EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).[4] EFT L 216 af 20.8.1994, s. 1. Senest ændret ved forordning (EF) nr. 1112/2005 (EUT L 184 af 15.7.2005, s. 5).[5] EFT L 357 af 31.12.2002, s. 72.--------------------------------------------------


title: 2005/400/EF, Euratom: Rådets afgørelse af 23. maj 2005 om beskikkelse af et estisk medlem af Det Europæiske Økonomiske og Sociale Udvalg

text:
               28.5.2005

               DA

               Den Europæiske Unions Tidende

               L 135/20

      RÅDETS AFGØRELSE

   af 23. maj 2005
   om beskikkelse af et estisk medlem af Det Europæiske Økonomiske og Sociale Udvalg
   (2005/400/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),
   under henvisning til den kandidatliste, som den estiske regering har forelagt
   under henvisning til Kommissionens udtalelse, og
   ud fra følgende betragtning:
   En plads som medlem af Det Europæiske Økonomiske og Sociale Udvalg er blevet ledig efter Kalev KREEGIPUUs fratræden, der blev meddelt Rådet den 3. september 2004 —
   TRUFFET FØLGENDE AFGØRELSE:
   Eneste artikel
   Kaul NURM beskikkes som medlem af Det Europæiske Økonomiske og Sociale Udvalg som efterfølger for Kalev KREEGIPUU for den resterende del af dennes mandatperiode, dvs. indtil den 20. september 2006.

      Udfærdiget i Bruxelles, den 23. maj 2005.

            På Rådets vegne

         J.-L. SCHILTZ

            Formand

      (1)  EFT L 253 af 21.9.2002, s. 9.


title: Kommissionens afgørelse (EU) 2017/652 af 29. marts 2017 om forslaget til borgerinitiativ »Minority SafePack — one million signatures for diversity in Europe« (meddelt under nummer C(2017) 2200)

text:
               6.4.2017

               DA

               Den Europæiske Unions Tidende

               L 92/100

         KOMMISSIONENS AFGØRELSE (EU) 2017/652
   af 29. marts 2017
   om forslaget til borgerinitiativ »Minority SafePack — one million signatures for diversity in Europe«

         (meddelt under nummer C(2017) 2200)

   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
   ud fra følgende betragtninger:

               (1)

               Ved Kommissionens afgørelse C(2013) 5969 af 13. september 2013 blev registreringen af forslaget til borgerinitiativ »Minority SafePack — one million signatures for diversity in Europe« afslået. Ved Den Europæiske Unions Rets dom af 3. februar 2017 (sag T-646/13) blev denne afgørelse annulleret med den begrundelse, at Kommissionen har tilsidesat sin begrundelsespligt ved hverken at angive, hvilke af foranstaltningerne — blandt de foranstaltninger, der er indeholdt i bilaget til forslaget til borgerinitiativet — der ikke var omfattet af dens kompetence, eller begrundelserne for denne konklusion. For at kunne træffe de foranstaltninger, der er nødvendige for at efterkomme Rettens dom, er Kommissionen nødt til at vedtage en ny afgørelse om anmodningen om registrering af forslaget til borgerinitiativ.

               (2)

               Formålet med forslaget til borgerinitiativ »Minority SafePack — one million signatures for diversity in Europe« er følgende: »Vi opfordrer EU til at forbedre beskyttelsen af personer, der tilhører nationale og sproglige mindretal, og styrke den kulturelle og sproglige mangfoldighed i Unionen«.

               (3)

               Målene for forslaget til borgerinitiativ er følgende: »Vi opfordrer EU til at vedtage en række retsakter for at forbedre beskyttelsen af personer, der tilhører nationale og sproglige mindretal, og styrke den kulturelle og den sproglige mangfoldighed i EU. Det omfatter foranstaltninger i forhold til regionale sprog og mindretalssprog, uddannelse og kultur, regionalpolitik, borgerdeltagelse, ligebehandling, medieindhold såvel som statsstøtte ydet af lokale myndigheder«.

               (4)

               Bilaget til forslaget til borgerinitiativ henviser særligt til 11 EU-retsakter, som Kommissionen ifølge forslaget til borgerinitiativ bør stille forslag til, navnlig følgende:

                           a)

                           en henstilling til Rådet »om beskyttelse og fremme af den kulturelle og sproglige mangfoldighed i Unionen« på grundlag af artikel 167, stk. 5, andet led, i traktaten om Den Europæiske Unions funktionsmåde (TEUF), og artikel 165, stk. 4, andet led, i TEUF

                           b)

                           Europa-Parlamentets og Rådets afgørelse eller forordning på grundlag af artikel 167, stk. 5, første led, i TEUF og artikel 165, stk. 4, første led, i TEUF med det formål at tilpasse »finansieringsprogrammerne med henblik på at lette adgangen til små regionale sprog og mindretalssprog«

                           c)

                           Europa-Parlamentets og Rådets afgørelse eller forordning under anvendelse af artikel 167, stk. 5, første led, i TEUF og artikel 165, stk. 4, første led, i TEUF med det formål at skabe et center for sproglig mangfoldighed, der vil styrke bevidstheden omkring betydningen af regionale sprog og mindretalssprog, og som vil fremme mangfoldighed på alle niveauer, og som hovedsageligt vil være finansieret af Unionen

                           d)

                           Europa-Parlamentets og Rådets forordning på grundlag af artikel 177 i TEUF og 178 i TEUF med det formål at tilpasse de fælles bestemmelser for EU's regionalfonde således, at beskyttelsen af mindretal og fremme af den kulturelle og sproglige mangfoldighed bliver inkluderet heri som tematiske mål

                           e)

                           Europa-Parlamentets og Rådets forordning på grundlag af artikel 173, stk. 3, i TEUF og artikel 182, stk. 1, i TEUF med det formål at ændre forordningen om »Horisont 2020«-programmet med henblik på at forbedre forskning i den merværdi, som nationale mindretal og den kulturelle og sproglige mangfoldighed kan bidrage med i forbindelse med den sociale og økonomiske udvikling i EU's regioner

                           f)

                           Rådets direktiv, forordning eller afgørelse på grundlag af artikel 20, stk. 2, i TEUF og artikel 25 i TEUF med henblik på inden for Unionen at styrke stillingen for borgere, der tilhører et nationalt mindretal, med det formål at sørge for, at deres legitime bekymringer tages i betragtning i forbindelse med valget af medlemmer til Europa-Parlamentet

                           g)

                           effektive foranstaltninger til at bekæmpe forskelsbehandling og fremme ligebehandling, herunder for nationale mindretal, navnlig gennem en revision af de eksisterende direktiver om ligebehandling på grundlag af artikel 19, stk. 1, i TEUF

                           h)

                           ændringer af EU-lovgivningen med henblik på at sikre nærmest ligebehandling af statsløse i forhold til EU-borgere på grundlag af artikel 79, stk. 2, i TEUF

                           i)

                           Europa-Parlamentets og Rådets forordning på grundlag af artikel 118 i TEUF med henblik på at indføre en ensartet ophavsret, der ville gøre det muligt at betragte hele Unionen som et indre marked i forhold til ophavsrettigheder

                           j)

                           en ændring af Europa-Parlamentets og Rådets direktiv 2010/13/EU (2) med henblik på at sikre den frie udveksling af tjenesteydelser og modtagelsen af audiovisuelt indhold i regioner, hvor der bor nationale mindretal, på grundlag af artikel 53, stk. 1, i TEUF og artikel 63 i TEUF

                           k)

                           Rådets forordning eller afgørelse med henblik på en gruppefritagelse for projekter, der fremmer nationale mindretal og deres kultur på grundlag af artikel 109 i TEUF, artikel 108, stk. 4, i TEUF eller artikel 107, stk. 3, litra e), i TEUF.

               (5)

               Der kan vedtages EU-retsakter med henblik på gennemførelsen af traktaterne

                           —

                           på områderne forbedring af kendskabet til og formidlingen af de europæiske folkeslags kultur og historie, bevarelse og beskyttelse af den kulturarv, der er af europæisk betydning, ikke-kommercielle kulturudvekslinger og kunstneriske og litterære frembringelser, herunder i den audiovisuelle sektor

                           —

                           inden for udvikling af den europæiske dimension på uddannelsesområdet, navnlig gennem undervisning i og udbredelse af medlemsstaternes sprog

                           —

                           i forbindelse med fastlæggelse af opgaver, prioriterede mål og organisering af strukturfondene, forudsat at de foranstaltninger, der skal finansieres, styrker den økonomiske, sociale og territoriale samhørighed i EU

                           —

                           om specifikke foranstaltninger til støtte for medlemsstaternes tiltag med henblik på at nå målene om at fremskynde industriens tilpasning til strukturforandringer, fremme et klima, der er gunstigt for initiativer og udvikling af virksomheder overalt i Unionen, navnlig små og mellemstore virksomheder, fremme et klima, der er gunstigt for samarbejde mellem virksomheder, og fremme bedre udnyttelse af det industrielle potentiale i politikkerne for innovation, forskning og teknologisk udvikling

                           —

                           på området forskning og teknologisk udvikling i form af et flerårigt rammeprogram om de videnskabelige og teknologiske mål, der skal opnås ved Unionens aktiviteter, og de relevante prioriteter, hovedlinjerne i disse aktioner og det samlede maksimumsbeløb og de nærmere vilkår for Unionens finansielle deltagelse i rammeprogrammet samt de påtænkte aktioners respektive andele

                           —

                           på området rettigheder for tredjelandsstatsborgere, der opholder sig lovligt i en medlemsstat, herunder betingelserne for fri bevægelighed og ophold i de øvrige medlemsstater

                           —

                           som led i indførelsen af europæiske beskyttelsesbeviser for at sikre en ensartet beskyttelse af intellektuelle ejendomsrettigheder i Unionen samt indførelse af centraliserede tilladelses-, koordinations- og kontrolordninger på EU-niveau

                           —

                           med henblik på samordning af medlemsstaternes love og administrative bestemmelser om adgang til at optage og udøve selvstændig erhvervsvirksomhed

                           —

                           til bestemmelse af de kategorier af statsstøtte, der er fritaget for proceduren i artikel 108, stk. 2, i TEUF.

               (6)

               Af disse grunde — og for så vidt som formålet med nærværende forslag til borgerinitiativ er at udvirke forslag til EU-retsakter til gennemførelse af traktaterne som omhandlet i litra a)-e) og h)-k) i betragtning 4 — falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).

               (7)

               En EU-retsakt med henblik på gennemførelse af traktaterne kan ikke vedtages med henblik på inden for Unionen at styrke stillingen for borgere, der tilhører et nationalt mindretal, med det formål at sørge for, at deres legitime bekymringer tages i betragtning i forbindelse med valget af medlemmer til Europa-Parlamentet. Artikel 20, stk. 2, i TEUF omhandler unionsborgernes rettigheder. Disse rettigheder indebærer bl.a., at de har valgret og er valgbare ved valg til Europa-Parlamentet og ved kommunale valg i den medlemsstat, hvor de har bopæl, på samme betingelser som statsborgerne i denne stat. I henhold til artikel 25 i TEUF kan Rådet, der træffer afgørelse med enstemmighed efter en særlig lovgivningsprocedure og efter Europa-Parlamentets godkendelse, på grundlag af en rapport fra Kommissionen vedtage bestemmelser med henblik på at styrke eller udbygge de rettigheder, der er nævnt i artikel 20, stk. 2. De rettigheder, der styrkes eller udbygges med sådanne bestemmelser, skal imidlertid være rettet mod andre medlemsstater end den, hvor den pågældende unionsborger er statsborger, eller mod Unionens institutioner. Den retsakt, der tilsigtes med forslaget til borgerinitiativ »Minority SafePack — one million signatures for diversity in Europe«, indeholder imidlertid ingen tilsvarende ordlyd. Den ville derfor også skabe rettigheder, der kan gøres gældende over for den medlemsstat, hvor unionsborgeren er statsborger. Derfor kan artikel 25 og artikel 20, stk. 2, i TEUF ikke tjene som hjemmel for vedtagelsen af en EU-retsakt med henblik på gennemførelsen af traktaterne »med henblik på inden for Unionen at styrke stillingen for borgere, der tilhører et nationalt mindretal, med det formål at sørge for, at deres legitime bekymringer tages i betragtning i forbindelse med valget af medlemmer til Europa-Parlamentet«. Da den retsakt, der tilsigtes med forslaget til borgerinitiativ »Minority SafePack — one million signatures for diversity in Europe«, i det væsentlige vedrører de bestemmelser, der er nødvendige for almindelige direkte valg af medlemmerne af Europa-Parlamentet, er det den sidstnævnte institution, som i overensstemmelse med artikel 223 i TEUF udarbejder et forslag om at fastsætte disse bestemmelser ifølge en i alle medlemsstater ensartet fremgangsmåde eller efter principper, der er fælles for alle medlemsstater. Kommissionen har derfor ikke beføjelse i henhold til traktaterne til at fremsætte et forslag til en sådan retsakt.

               (8)

               Det er heller ikke muligt at vedtage en EU-retsakt med henblik på gennemførelsen af traktaterne med hensyn til effektive foranstaltninger til at bekæmpe forskelsbehandling og fremme ligebehandling, herunder for så vidt angår nationale mindretal, bl.a. i form af en revision af eksisterende direktiver om ligebehandling. Selv om EU-institutionerne uanset deres aktivitetsområde i henhold til artikel 3, stk. 3, i traktaten om Den Europæiske Union skal respektere den »kulturelle og sproglige mangfoldighed« og under anvendelse af artikel 21, stk. 1, i Den Europæiske Unions charter om grundlæggende rettigheder er forpligtet til at undgå enhver forskelsbehandling på grund af »tilhørsforhold til et nationalt mindretal«, skaber ingen af disse bestemmelser noget retsgrundlag for tiltag fra institutionernes side i denne henseende. Ifølge artikel 19 i TEUF kan Rådet, der træffer afgørelse med enstemmighed efter en særlig lovgivningsprocedure og efter Europa-Parlamentets godkendelse, med forbehold af traktaternes øvrige bestemmelser og inden for rammerne af de beføjelser, som traktaterne tillægger Unionen, træffe hensigtsmæssige foranstaltninger til at bekæmpe forskelsbehandling på grund af køn, race eller etnisk oprindelse, religion eller tro, handicap, alder eller seksuel orientering. Denne udtømmende liste over former for forskelsbehandling omfatter imidlertid ikke tilhørsforhold til et nationalt mindretal. Følgelig kan artikel 19 i TEUF ikke udgøre retsgrundlaget for vedtagelsen af en EU-retsakt med henblik på gennemførelsen af traktaterne med hensyn til forslag til »effektive foranstaltninger til at bekæmpe forskelsbehandling og fremme ligebehandling, herunder for nationale mindretal«.

               (9)

               Af disse grunde — og for så vidt som formålet med nærværende forslag til borgerinitiativ er at udvirke forslag til EU-retsakter til gennemførelse af traktaterne som omhandlet i litra f) og g) i betragtning 4 — falder forslaget til borgerinitiativ åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).

               (10)

               Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.

               (11)

               Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.

               (12)

               Forslaget til borgerinitiativ »Minority SafePack — one million signatures for diversity in Europe« bør derfor registreres. Støttetilkendegivelser til dette forslag til borgerinitiativ bør indsamles, for så vidt som dets formål er at udvirke et forslag til en EU-retsakt til gennemførelse af traktaterne, jf. litra a)-e) og h)-k) i betragtning 4 —

         VEDTAGET DENNE AFGØRELSE:
   Artikel 1
   1.   Forslaget til borgerinitiativ »Minority SafePack — one million signatures for diversity in Europe« registreres hermed.
   2.   Støttetilkendegivelser til dette forslag til borgerinitiativ kan indsamles på grundlag af en forståelse af, at forslaget har til formål at udvirke forslag fra Kommissionen til

               —

               en henstilling fra Rådet om »beskyttelse og fremme af den kulturelle og sproglige mangfoldighed i Unionen«

               —

               Europa-Parlamentets og Rådets afgørelse eller forordning med det formål at tilpasse »finansieringsprogrammerne med henblik på at lette adgangen til små regionale sprog og mindretalssprog«

               —

               Europa-Parlamentets og Rådets afgørelse eller forordning med det formål at skabe et center for sproglig mangfoldighed, der vil styrke bevidstheden omkring betydningen af regionale sprog og mindretalssprog, og som vil fremme mangfoldighed på alle niveauer, og som hovedsageligt vil være finansieret af Unionen

               —

               en forordning med det formål at tilpasse de fælles bestemmelser for opgaver, prioriterede mål og organisering af strukturfondene således, at beskyttelsen af mindretal og fremme af den kulturelle og sproglige mangfoldighed bliver inkluderet heri, forudsat at de foranstaltninger, der skal finansieres, styrker den økonomiske, sociale og territoriale samhørighed i EU

               —

               Europa-Parlamentets og Rådets forordning med det formål at ændre forordningen om »Horisont 2020«-programmet med henblik på at forbedre forskning i den merværdi, som nationale mindretal og den kulturelle og sproglige mangfoldighed kan bidrage med i forbindelse med den sociale og økonomiske udvikling i EU's regioner

               —

               ændringer af EU-lovgivningen med henblik på at sikre nærmest ligebehandling af statsløse i forhold til EU-borgere

               —

               Europa-Parlamentets og Rådets forordning med henblik på at indføre en ensartet ophavsret, der ville gøre det muligt at betragte hele Unionen som et indre marked i forhold til ophavsrettigheder

               —

               en ændring af direktiv 2010/13/EU med henblik på at sikre den frie udveksling af tjenesteydelser og modtagelsen af audiovisuelt indhold i regioner, hvor der bor nationale mindretal

               —

               Rådets forordning eller afgørelse med henblik på en gruppefritagelse for projekter, der fremmer nationale mindretal og deres kultur, fra proceduren i artikel 108, stk. 2, i TEUF.

         Artikel 2
   Denne afgørelse træder i kraft den 3. april 2017.
   Artikel 3
   Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativet »Minority SafePack — one million signatures for diversity in Europe«, som repræsenteres ved Hans Heinrich HANSEN og Hunor KELEMEN, der fungerer som kontaktpersoner.

      Udfærdiget i Bruxelles, den 29. marts 2017.

            På Kommissionens vegne

         Frans TIMMERMANS

            Førstenæstformand

      (1)  EUT L 65 af 11.3.2011, s. 1.

      (2)  Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95 af 15.4.2010, s. 1).


title: Rådets afgørelse (EU) 2015/1792 af 5. oktober 2015 om beskikkelse af fem spanske medlemmer af og fem spanske suppleanter til Regionsudvalget

text:
               7.10.2015

               DA

               Den Europæiske Unions Tidende

               L 260/28

         RÅDETS AFGØRELSE (EU) 2015/1792
   af 5. oktober 2015
   om beskikkelse af fem spanske medlemmer af og fem spanske suppleanter til Regionsudvalget
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstillingerne fra den spanske regering, og
   ud fra følgende betragtninger:

               (1)

               Rådet vedtog den 26. januar, den 5. februar og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmerne af og suppleanterne til Regionsudvalget for perioden 26. januar 2015 til 25. januar 2020.

               (2)

               Der er blevet fem pladser ledige som medlem af Regionsudvalget, efter at Rita BARBERÁ NOLLA, Yolanda BARCINA ANGULO, María Dolores de COSPEDAL GARCÍA, Ignacio GONZÁLEZ GONZÁLEZ og José Antonio MONAGO TERRAZA mandater er udløbet

               (3)

               Der er blevet fem pladser ledige som suppleanter til Regionsudvalget, efter at Enrique BARRASA SÁNCHEZ, Borja COROMINAS FISAS, Teresa GIMÉNEZ DELGADO DE TORRES, María Victoria PALAU TÁRREGA og Juan Luis SÁNCHEZ DE MUNIÁIN LACASA mandater er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som medlemmer for den resterende del af mandatperioden, dvs. indtil den 25. januar 2020:

               —

               Miren Uxue BARCOS BERRUEZO, Presidenta de la Comunidad Foral de Navarra

               —

               Cristina CIFUENTES CUENCAS, Presidenta de la Comunidad de Madrid

               —

               Guillermo FERNÁNDEZ VARA, Presidente de la Junta de Extremadura

               —

               Emiliano GARCÍA-PAGE SÁNCHEZ, Presidente de la Junta de Comunidades de Castilla-La Mancha

               —

               Ximo PUIG I FERRER, Presidente de la Generalidad Valenciana

         Artikel 2
   Til Regionsudvalget beskikkes som suppleanter for den resterende del af mandatperioden, dvs. indtil den 25. januar 2020:

               —

               Rosa BALAS TORRES, Directora General de Acción Exterior de la Junta de Extremadura

               —

               Elena CEBRIÁN CALVO, Consejera de Agricultura, Medio Ambiente, Cambio Climático y Desarrollo Rural de la Generalidad Valenciana

               —

               Cruz FERNÁNDEZ MARISCAL, Director General de Relaciones Institucionales y Asuntos Europeos de la Vicepresidencia de la Junta de Comunidades de Castilla-La Mancha

               —

               Yolanda IBARROLA DE LA FUENTE, Directora General de Asuntos Europeos y Cooperación con el Estado de la Comunidad Autónoma de Madrid

               —

               Ana OLLO HUALDE, Consejera de Relaciones Ciudadanas e Institucionales

         Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 5. oktober 2015.

            På Rådets vegne

         N. SCHMIT

            Formand

      (1)  EUT L 20 af 27.1.2015, s. 42.

      (2)  EUT L 31 af 7.2.2015, s. 25.

      (3)  EUT L 159 af 25.6.2015, s. 70.


title: Rådets afgørelse 2013/382/FUSP af 15. juli 2013 om ændring og forlængelse af mandatet for Den Europæiske Unions særlige repræsentant for Afghanistan

text:
               16.7.2013

               DA

               Den Europæiske Unions Tidende

               L 193/22

         RÅDETS AFGØRELSE 2013/382/FUSP
   af 15. juli 2013
   om ændring og forlængelse af mandatet for Den Europæiske Unions særlige repræsentant for Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 22. marts 2010 afgørelse 2010/168/FUSP (1) om udnævnelse af Vygaudas UŠACKAS til Den Europæiske Unions særlige repræsentant (EUSR) for Afghanistan. EUSR's mandat udløber den 30. juni 2013.

               (2)

               EUSR's mandat bør forlænges med yderligere 12 måneder.

               (3)

               EUSR skal gennemføre sit mandat under forhold, som muligvis vil blive forværret og vil kunne hindre opfyldelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Vygaudas UŠACKAS som Den Europæiske Unions særlige repræsentant (EUSR) for Afghanistan forlænges indtil den 30. juni 2014. EUSR's mandat kan afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR repræsenterer Unionen og fremmer Unionens politikmål i Afghanistan i tæt koordinering med medlemsstaternes repræsentanter i Afghanistan. Mere specifikt skal EUSR:

               a)

               bidrage til gennemførelsen af den fælles erklæring EU-Afghanistan og lede gennemførelsen af EU's handlingsplan for Afghanistan og Pakistan i det omfang, den angår Afghanistan, i samarbejde med medlemsstaternes repræsentanter i Afghanistan

               b)

               støtte den politiske dialog mellem Unionen og Afghanistan

               c)

               støtte den centrale rolle, som De Forenede Nationer (FN) spiller i Afghanistan, med særlig vægt på at bidrage til en bedre koordineret international bistand og dermed fremme gennemførelsen af kommunikéerne fra London-, Kabul-, Bonn-, Istanbul-, Chicago- og Tokyokonferencerne samt de relevante FN-resolutioner.

         Artikel 3
   Mandat
   For at opfylde mandatet skal EUSR i tæt samarbejde med medlemsstaternes repræsentanter i Afghanistan:

               a)

               fremme Unionens synspunkter vedrørende den politiske proces og udviklingen i Afghanistan

               b)

               holde tæt kontakt med og støtte udviklingen af de relevante afghanske institutioner, særlig regeringen og parlamentet samt de lokale myndigheder. EUSR skal også holde kontakt med andre politiske grupper og andre relevante aktører i Afghanistan

               c)

               holde tæt kontakt med relevante internationale og regionale interessenter i Afghanistan, navnlig FN-generalsekretærens særlige repræsentant og den højtstående civile repræsentant for Den Nordatlantiske Traktats Organisation samt andre nøglepartnere og -organisationer

               d)

               oplyse om de fremskridt, der gøres med at nå målene i den fælles erklæring EU-Afghanistan, EU's handlingsplan for Afghanistan og Pakistan i det omfang, den angår Afghanistan, og kommunikéerne fra konferencerne i Kabul, Bonn, Istanbul, Chicago og Tokyo, navnlig på følgende områder:

                           —

                           civil kapacitetsopbygning, særlig på regionalt niveau

                           —

                           god regeringsførelse og oprettelse af institutioner, der er nødvendige for retsstaten, navnlig et uafhængigt retsvæsen

                           —

                           valgreformer

                           —

                           reformer af sikkerhedssektoren, herunder styrkelse af de retlige institutioner, den nationale hær og politistyrken, navnlig udviklingen af civilpolitiet

                           —

                           fremme af vækst, navnlig gennem landbrug og landdistriktudvikling

                           —

                           respekt for Afghanistans internationale menneskerettighedsforpligtelser, herunder respekt for rettighederne for personer, der tilhører mindretal, og kvinders og børns rettigheder

                           —

                           respekt for de demokratiske principper og retsstatsprincippet

                           —

                           fremme af kvinders deltagelse i den offentlige forvaltning, i civilsamfundet og, i overensstemmelse med FN's Sikkerhedsråds resolution 1325 (2000), i fredsprocessen

                           —

                           respekt for Afghanistans internationale forpligtelser, herunder deltagelse i den internationale indsats for at bekæmpe terrorisme, ulovlig narkotikahandel, menneskehandel og spredning af våben og masseødelæggelsesvåben og dertil knyttede materialer

                           —

                           lettelse af humanitær bistand og af flygtninges og internt fordrevnes tilbagevenden under velordnede forhold, og

                           —

                           øget effektivitet i Unionens tilstedeværelse og aktiviteter i Afghanistan og bidrag til udarbejdelsen af de regelmæssige årsrapporter om gennemførelsen af EU's handlingsplan, der skal aflægges til Rådet

               e)

               aktivt deltage i lokale koordinationsfora, såsom det fælles koordinations- og overvågningsorgan, og samtidig holde ikkedeltagende medlemsstater fuldt orienteret om de beslutninger, der træffes på disse niveauer

               f)

               rådgive om EU's deltagelse og holdninger på internationale konferencer om Afghanistan.

               g)

               indtage en aktiv rolle i fremme af regionalt samarbejde gennem relevante initiativer, bl.a. Istanbulprocessen og den regionale økonomiske konference om Afghanistan

               h)

               bidrage til gennemførelsen af Unionens menneskerettighedspolitik og Unionens retningslinjer om menneskerettigheder, navnlig med hensyn til kvinder og børn i konfliktramte områder, især ved at overvåge og imødegå udviklingen i den henseende.

               i)

               når det er hensigtsmæssigt yde støtte til en inklusiv og afghansk ledet fredsproces, der kan føre til en politisk løsning i overensstemmelse med de »røde linjer«, der blev fastlagt på Bonnkonferencen.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt til Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens kompetente tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2013 til den 30. juni 2014 udgør 6 585 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de tilsvarende midler, der stilles til rådighed, ansvarlig for at sammensætte en medarbejderstab. Medarbejderstaben skal have den ekspertise i specifikke politiske spørgsmål, som mandatet kræver. EUSR underretter omgående og løbende Rådet og Kommissionen om sammensætningen af medarbejderstaben.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere ved EUSR. Løn til udstationerede medarbejdere afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtslandet, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og medarbejderne i dennes stab overholder de sikkerhedsprincipper og minimumsstandarder, der er fastsat i Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer og/eller medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med sit mandat og på baggrund af sikkerhedssituationen i sit geografiske ansvarsområde, træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:

               a)

               udarbejde en missionsspecifik sikkerhedsplan, på grundlag af rådgivning fra EU-Udenrigstjenesten, der bl.a. omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet, samt styring af sikkerhedshændelser og en beredskabs- og evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet

               d)

               sikre, at alle aftalte henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i fremskridtsrapporten og rapporten om gennemførelse af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og til PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR skal efter henstilling fra HR eller PSC aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordinering
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt med de aktiviteter, der udføres af EUSR for Centralasien, og med Unionens delegation i Pakistan. EUSR sørger for regelmæssig briefing af medlemsstaternes missioner og Unionens delegationer.
   2.   På stedet holdes der tæt kontakt til cheferne for Unionens delegationer og medlemsstaternes missionschefer. De skal gøre alt for at bistå EUSR i gennemførelsen af dennes mandat. EUSR vejleder chefen for EU's politimission i Afghanistan (EUPOL AFGHANISTAN) om lokale politiske forhold. EUSR og den øverstbefalende for den civile operation konsulterer hinanden efter behov. EUSR skal også holde forbindelse med andre internationale og regionale aktører på stedet.
   Artikel 13
   Bistand i forbindelse med krav
   EUSR og dennes medarbejderstab bistår med at tilvejebringe elementer med henblik på at behandle eventuelle krav og forpligtelser, der følger af mandaterne for tidligere EUSR'er for fredsprocessen i Mellemøsten, og giver administrativ bistand og adgang til relevante sagsakter med henblik herpå.
   Artikel 14
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger HR, Rådet og Kommissionen en fremskridtsrapport senest ved udgangen af december 2013 og en samlet rapport om gennemførelsen af mandatet ved mandatets afslutning.
   Artikel 15
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1. juli 2013.

      Udfærdiget i Bruxelles, den 15. juli 2013.

            På Rådets vegne

         V. JUKNA

            Formand

      (1)  EUT L 75 af 23.3.2010, s. 22.

      (2)  EUT L 141 af 27.5.2011, s. 17.


Avis juridique important

|

31998D1224(01)

Rådets afgørelse af 14. december 1998 om udnævnelse af et medlem af Det Rådgivende Udvalg for Lægeuddannelsen

EF-Tidende nr. C 405 af 24/12/1998 s. 0001 - 0001

RÅDETS AFGØRELSE af 14. december 1998 om udnævnelse af et medlem af Det Rådgivende Udvalg for Lægeuddannelsen (98/C 405/01)RÅDET FOR DEN EUROPÆISKE UNION HAR -under henvisning til Rådets afgørelse 75/364/EØF af 16. juni 1975 om oprettelse af et rådgivende udvalg for lægeuddannelsen (1), særlig artikel 3 og 4, ogud fra følgende betragtninger:Ved afgørelse af 29. juni 1998 (2) udnævnte Rådet J. BOEVÉ til medlem for perioden indtil den 28. juni 2001;den nederlandske regering har udpeget A. R. KOOMEN til efterfølger for J. BOEVÉ -TRUFFET FØLGENDE AFGØRELSE:Eneste artikel A. R. KOOMEN udnævnes til medlem af Det Rådgivende Udvalg for Lægeuddannelsen som efterfølger for J. BOEVÉ for den resterende del af dennes mandatperiode, dvs. indtil den 28. juni 2001.Udfærdiget i Bruxelles, den 14. december 1998.På Rådets vegneW. MOLTERERFormand(1) EFT L 167 af 30.6.1975, s. 17.(2) EFT C 222 af 16.7.1998, s. 3.